b'\n_START_ARTICLE_\nHamborgskoven\n_START_PARAGRAPH_\nHamborgskoven er en fredskov p\xc3\xa5 Lolland nordvest for Sundby p\xc3\xa5 omkring 325 ha. Skoven er eget af fonden Det Classenske Fideicommis. Skoven best\xc3\xa5r hovedsageligt af l\xc3\xb8vskov._NEWLINE_Skoven benyttes bl.a. af lokale rideklubber til cykelture  og mountainbikel\xc3\xb8b, jagt og det \xc3\xa5rlige Hamborgskovl\xc3\xb8bet, som bliver arrangeret af en lokal l\xc3\xb8beklub._NEWLINE_Et stykke af skoven mod \xc3\xb8st er udlejet til frilandsmuseet Middelaldercentret, der besk\xc3\xa6ftiger sig med middelalderen i Danmark omkring \xc3\xa5r 1400. I 2009 integrerede man skoven i museet med en udstilling om tro og overtro i Middelalderen. I 2013 \xc3\xa5bnede man en nyanlagt teknologipark med forskellige opfindelser og maskiner fra perioden, som publikum kan afpr\xc3\xb8ve. En gruppe fra centret, som besk\xc3\xa6ftiger sig med historisk sejlads, har ogs\xc3\xa5 benyttet skoven til at skaffe bark fra lindetr\xc3\xa6er til tovv\xc3\xa6rk._NEWLINE_I 2007 udstykkede Fideicommiset 12,5 ha af omr\xc3\xa5det til byggegrunde p\xc3\xa5 omkring 1000 m\xc2\xb2 i et omr\xc3\xa5de kaldet Nagelsti Skovgaard.'